CELEX: 62012CA0516
Language: mt
Date: 2014-04-03 00:00:00
Title: Kawżi Magħquda C-516/12 sa C-518/12: Sentenza tal-Qorti tal-Ġustizzja (Il-Ħames Awla) tat- 3 ta’ April 2014 (talba għal deċiżjoni preliminari tal-Consiglio di Stato – l-Italja) – CTP – Compagnia Trasporti Pubblici SpA vs Regione Campania (C-516 sa C-518/12), Provincia di Napoli (C-516/12 u C-518/12) (Rinviju għal deċiżjoni preliminari — Regolament (KE) Nru 1191/69 — Servizzi pubbliċi ta’ trasport tal-passiġġieri — Artikolu 4 — Applikazzjoni għat-terminazzjoni tal-obbligu ta’ servizz pubbliku — Artikolu 6 — Dritt għal kumpens fir-rigward ta’ piżijiet finanzjarji li jirriżultaw mit-twettiq ta’ obbligu ta’ servizz pubbliku)

26.5.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 159/7
            
         Sentenza tal-Qorti tal-Ġustizzja (Il-Ħames Awla) tat-3 ta’ April 2014 (talba għal deċiżjoni preliminari tal-Consiglio di Stato – l-Italja) – CTP – Compagnia Trasporti Pubblici SpA vs Regione Campania (C-516 sa C-518/12), Provincia di Napoli (C-516/12 u C-518/12)
   (Kawżi Magħquda C-516/12 sa C-518/12) (1)
   
   ((Rinviju għal deċiżjoni preliminari - Regolament (KE) Nru 1191/69 - Servizzi pubbliċi ta’ trasport tal-passiġġieri - Artikolu 4 - Applikazzjoni għat-terminazzjoni tal-obbligu ta’ servizz pubbliku - Artikolu 6 - Dritt għal kumpens fir-rigward ta’ piżijiet finanzjarji li jirriżultaw mit-twettiq ta’ obbligu ta’ servizz pubbliku))
   2014/C 159/09
   Lingwa tal-kawża: it-Taljan
   
      Qorti tar-rinviju
   
   Consiglio di Stato
   
      Partijiet fil-kawża prinċipali
   
   
      Rikorrenti: CTP – Compagnia Trasporti Pubblici SpA
   
      Konvenuti: Regione Campania (C-516 sa C-518/12), Provincia di Napoli (C-516/12 u C-518/12)
   
      Suġġett
   
   Talba għal deċiżjoni preliminari – Consiglio di Stato – Interpretazzjoni tal-Artikolu 4 tar-Regolament tal-Kunsill (KEE) Nru 1191/69, tas-26 ta’ Ġunju 1969, dwar azzjoni mill-Istati Membri dwar l-obbligi inerenti fil-kunċett ta’ servizz pubbliku fit-trasport bil-ferrovija, bit-triq u bil-passaġġi fuq l-ilma interni (ĠU Edizzjoni Speċjali bil-Malti, Kapitolu 7, Vol. 1, p. 19) – Dritt tal-impriżi privati għal kumpens għall-ispejjeż li jirriżultaw minn obbligu ta’ servizz pubbliku – Impriża tat-trasport li ma ppreżentatx quddiem l-awtoritajiet kompetenti applikazzjoni għat-terminazzjoni ta’ obbligu ta’ servizz pubbliku li jinvolvi żvantaġġi ekonomiċi għaliha – Obbligu li ma huwiex kopert mill-funzjonijiet ta’ servizz pubbliku li għandu jitneħħa mill-Istati Membri
   
      Dispożittiv
   
   L-Artikoli 4 u 6 tar-Regolament tal-Kunsill (KEE) Nru 1191/69, tas-26 ta’ Ġunju 1969, dwar azzjoni mill-Istati Membri dwar l-obbligi inerenti fil-kunċett ta’ servizz pubbliku fit-trasport bil-ferrovija, bit-triq u bil-passaġġi fuq l-ilma interni, kif emendat bir-Regolament tal-Kunsill (KEE) Nru 1893/91, tal-20 ta’ Ġunju 1991, għandhom jiġu interpretati fis-sens li, għall-obbligi ta’ servizz pubbliku mnissla qabel id-dħul fis-seħħ tal-imsemmi regolament, it-tnissil tad-dritt għal kumpens għal piżijiet finanzjarji li jirriżultaw mit-twettiq ta’ tali obbligi huwa suġġett għall-preżentazzjoni ta’ applikazzjoni għat-terminazzjoni ta’ dawn l-obbligi mill-impriża kkonċernata kif ukoll għal deċiżjoni ta’ żamma jew ta’ terminazzjoni tal-imsemmija obbligi mill-awtoritajiet kompetenti, meta jiskadu. Minn naħa l-oħra, fir-rigward tal-obbligi ta’ servizz pubbliku mnissla wara din id-data, it-tnissil ta’ tali dritt għal kumpens ma huwiex suġġett għal dawn l-istess kundizzjonijiet.
   
      (1)  ĠU C 26, 26.1.2013.